Diari Oficial de la Generalitat Valenciana


Sumari del DOGV 8165, del 08-11-2017 (2017/8945)

Notificació de la sentència dictada en el procediment de família, guarda, custòdia o aliments número 180/2017.
--------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8945


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de família, guarda, custòdia o aliments número 180/2017. [2017/8945]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats - 000180/2017-C, seguides a instàncies de Katherine Campaz Puentes contra Jasson Jaer Piedrahita Herrera, en situació de rebel·lia, en les quals en data 17 de juliol de 2017 s'ha dictat la sentència que en la part dispositiva diu:  
  
  
«Dispositiva  
Estime la demanda plantejada per Katherine Campaz Puentes contra Jasson Jaer Piedrahita Herrera, declarat en rebel·lia i, amb el Ministeri Fiscal com a part, pertoca adoptar les següents mesures definitives respecte al fill comú Daniel:  
1. Ambdós progenitors ostentaran la pàtria potestat sobre el menor, si bé s'atribueix a la demandant, Katherine Campaz Puentes l'exercici en exclusiva de la pàtria potestat i la guarda i custòdia del menor.  
  
2. Se suspén el dret de visites del demandat al menor fins que s'inste la represa per l'interessat a través del procediment corresponent.  
  
3. Jasson Jaer Piedrahita Herrera haurà de pagar en concepte de contribució als aliments del menor la quantitat de 200 euros mensuals, des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'Índex de Preus al Consum que publica l'Institut Nacional d'Estadística i, a més, contribuirà a les despeses extraordinàries, pagant la mitat de les quals s'acrediten i siguen necessàries o hagen sigut consensuades per les parts.  
  
Tot això sense fer una especial condemna a les costes d'aquest procediment.  
Contra aquesta resolució es pot interposar recurs d'apel·lació que haurà de presentar-se per escrit davant d'aquest jutjat, en el termini de 20 dies des de la seua notificació, amb la indicació de la infracció comesa segons el parer de la persona recurrent, acompanyant resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
I perquè valga de notificació en forma deguda al demandat, Jasson Jaer Piedrahita Herrera, en situació de rebel·lia i parador ignorat, expedisc i firme aquest edicte.  
  
València, 18 de juliol de 2017.- La lletrada de l'Administració de justícia: Alicia Ordeig Rabadán.